
Volebné zhromaždenie
Šafárikovo nám. 6, P.O.BOX 313, 810 00  Bratislava I


Zápisnica
zo zasadnutia volebného zhromaždenia, na ktorom sa uskutočnila voľba dekana
 Univerzity Komenského v Bratislave, Právnickej fakulty, 
na funkčné obdobie od 1. 2. 2027 do 31. 1. 2031,
konaného dňa 19. októbra 2026
 
Prítomní: členovia volebného zhromaždenia, a to členovia Akademického senátu Univerzity Komenského v Bratislave, Právnickej fakulty (ďalej len „AS PraF UK“ alebo „senát“) a osoby menované rektorom Univerzity Komenského v Bratislave (podľa čl. 1 ods. 1 Zásad voľby dekana PraF UK, vnútorný predpis č. 5/2025).

Členovia volebného zhromaždenia – členovia AS PraF UK:
 
Členovia AS PraF UK za zamestnaneckú časť AS PraF UK: 
prof. doc. PaedDr. JCDr. Róbert Brtko, CSc. 
PaeDr. Jarmila Brtková, PhD.
prof. JUDr. Ľubomír Čunderlík, PhD. 
doc. Mgr. Martin Daňko, PhD.
doc. JUDr. Branislav Fábry, PhD.
prof. JUDr. Mgr. Martina Gajdošová, PhD. 
doc. JUDr. Milan Hodás, PhD.
Mgr. Andrej Kolárik, PhD. 
Dr. h. c. prof. JUDr. Lucia Kurilovská, PhD. 
doc. JUDr. Peter Lukáčka, PhD. 
Mgr. Petronela Luprichová Cvengrošová, PhD. 
doc. JUDr. Zuzana Mlkvá Illýová, PhD. 
prof. JUDr. Matúš Nemec, PhD. 
doc. JUDr. Mária Nováková, PhD.
prof. Mgr. et Mgr. Ondrej Podolec, PhD.
doc. PhDr. Dušan Stanek, CSc. 
JUDr. Ing. Matej Šebesta, PhD.
prof. doc. JUDr. Mgr. Vojtech Vladár, PhD. 
prof. JUDr. Marián Vrabko, CSc. 
 
Členovia AS PraF UK za študentskú časť AS PraF UK:  
Filip Demáček
David Kostka
Mgr. Anna Kučerová
Bc. Matej Marček
Bc. Michal Petranik
Mgr. Daniel Richter
Pavol Tomica
Mgr. Viliam Valerian Vendelín Dohňanský

Členovia volebného zhromaždenia - osoby vymenované rektorom UK:
prof. JUDr. Marek Števček, DrSc. v súlade s § 33 ods. 4 zákona č. 300/2025 Z. z. o vysokých školách a o zmene a doplnení niektorých zákonov (vysokoškolský zákon) a v súlade s čl. 17 ods. 4 Vnútorného predpisu č. 5/2023 Štatút Univerzity Komenského v Bratislave v znení neskorších dodatkov vymenoval za členku/člena volebného zhromaždenia na voľbu dekana Právnickej fakulty Univerzity Komenského v Bratislave na funkčné obdobie od 1. februára 2027 do 31. januára 2031
JUDr. Pavla Hrušovského
JUDr. Mikuláša Trstenského, CSc.
Ing. Roberta Spišáka, PhD. 
JUDr. Miroslava Hliváka, PhD., LLM.
doc. Mgr. Pavla Neográdyho, DrSc. 
prof. PhDr. Zlaticu Plašienkovú, CSc.
prof. RNDr. Jozefa Masarika, DrSc.
Ing. Ingrid Kútnu Želonkovú, PhD.
doc. JUDr. Janu Duračinskú, PhD.
doc. RNDr. Evu Viglašovú, PhD. 

Neprítomní členovia volebného zhromaždenia: 
doc. JUDr. Katarína Burdová, PhD.
Sebestyén Marosz
Mgr. Daniel Valko


Prítomní: členovia Vedenia PraF UK a hostia: 
Podľa prezenčnej listiny 

Miesto a čas zasadnutia:  
Zasadnutie volebného zhromaždenia pre voľbu dekana PraF UK na funkčné obdobie od 1.2.2027 do 31.1.2031 sa uskutočnilo dňa 19. októbra 2026 o 9.00 hod. v miestnosti AUDITORIUM MAXIMUM (Amfiteáter), na Šafárikovom nám. č. 6 v Bratislave (sídlo PraF UK). 

Priebeh zasadnutia:
      
1. Doc. Lukáčka ako predsedajúci volebného zhromaždenia otvoril verejnú časť zasadnutia volebného zhromaždenia a privítal prítomných. Oznámil, že priebeh zasadnutia volebného zhromaždenia presne upravuje čl. 4 – čl. 7 Zásad voľby dekana PraF UK (vnútorný predpis č. 5/2025; ďalej aj len „Zásady“). Predsedajúci konštatoval, že volebné zhromaždenie je uznášaniaschopné a oznámil, že z členov volebného zhromaždenia za AS PraF UK sú neprítomní študent Marosz, študent Mgr. Valko a doc. Burdová, ktorá sa rozhodla na tomto volebnom zhromaždení nezúčastniť a to z dôvodu konfliktu záujmov vyplývajúceho z jej rodinného vzťahu s kandidátom na dekana. Prítomných bolo 37 členov volebného zhromaždenia.
2. Predsedajúci oznámil prítomným, že zo zasadnutia bude vyhotovená zápisnica, ktorú vypracuje tajomníčka AS PraF UK a overia ju overovatelia AS PraF UK.
3. Predsedajúci oboznámil volebné zhromaždenie so základným rámcom priebehu volebného zhromaždenia a uviedol, že jeho program sa nemusí schvaľovať, pretože jeho obsah vyplýva priamo zo Zásad. Vyzval však prítomných členov volebného zhromaždenia, či navrhujú nejaké doplnenia, pričom nikto doplnenie nenavrhol.
4. Predsedajúci informoval prítomných o skutočnosti, že AS PraF UK a Predsedníctvo AS PraF UK dňa 17.6.2026 vyhlásili voľbu dekana Univerzity Komenského v Bratislave, Právnickej fakulty, na funkčné obdobie od 1. 2. 2027 do 31. 1. 2031. 
5. Predsedajúci informoval prítomných, že dňa 17.6.2026 AS PraF UK tajnou voľbou zvolil členov Volebnej komisie pre voľbu dekana PraF UK - (Uznesenie AS PraF UK č. 3/II/2026: „Akademický senát Univerzity Komenského v Bratislave, Právnickej fakulty, podľa čl. 4 ods. 1 vnútorného predpisu Univerzity Komenského v Bratislave, Právnickej fakulty č. 5/2025 Zásady voľby dekana Univerzity Komenského v Bratislave, Právnickej fakulty, v tajnej voľbe za predsedu, členov a náhradníkov Volebnej komisie pre voľbu dekana Univerzity Komenského v Bratislave, Právnickej fakulty zvolil doc. PhDr. Dušana Staneka, CSc. za člena a zároveň predsedu za zamestnaneckú časť AS PraF UK, Mgr. Petronelu Luprichovú Cvengrošovú, PhD. za členku za zamestnaneckú časť AS PraF UK, doc. JUDr. Máriu Novákovú, PhD. za náhradníčku za zamestnaneckú časť AS PraF UK, Mgr. Annu Kučerovú za členku za študentskú časť AS PraF UK, Mateja Marčeka za náhradníka za študentskú časť AS PraF UK.“)
6. Predsedajúci odovzdal slovo predsedovi Volebnej komisie pre voľbu dekana, aby podal správu o výsledkoch overenia návrhov kandidátov na dekana, pričom uviedol, že Zápisnica z overenia splnenia podmienok návrhov na kandidáta na dekana bola zverejnená na webovom sídle fakulty 23.9.2026.
7. Predseda Volebnej komisie pre voľby dekana PraF UK, doc. Stanek, podal správu  o výsledkoch overenia návrhov kandidátov na dekana, pričom uviedol, že celkovo boli podané štyri návrhy, všetky na jedného kandidáta – prof. Burdu a že všetky návrhy splnili potrebné náležitosti návrhu v zmysle Zásad a boli podané v určenej lehote (do 23.9.2026 do 12,00 hod) a že prof. Burda má byť zaradený ako kandidát na dekana PraF UK. 
8. Predsedajúci navrhol, aby volebné zhromaždenie určilo čas na vystúpenie kandidáta, a to 20 min. Proti tomuto návrhu nikto nemal námietky. V diskusii vystúpil prof. Masarik, ktorý podal návrh, aby sa volebné zhromaždenie uznieslo na trvaní následnej diskusie, a to 30 min. Predsedajúci uviedol, že uprednostňuje diskusiu časovo nelimitovať. Prof. Vrabko uviedol, aby sa diskusia obmedzila operatívne, až v jej priebehu, ak to volebné zhromaždenie uzná za vhodné.
9. Predsedajúci dal hlasovať o návrhu prof. Masarika obmedziť diskusiu na 30 min.
Prítomných: 	37 členov volebného zhromaždenia
Za:		22
Proti:		6
Zdržalo sa:	9
Predsedajúci konštatoval, že volebné zhromaždenie prijalo uznesenie, ktorým obmedzuje dĺžku diskusie po vystúpení kandidáta na 30 minút.

10. Predsedajúci o 9,27 hod. odovzdal slovo kandidátovi na dekana na jeho prejav.
11. Kandidát na dekana, prof. Burda, vo svojom vystúpení uviedol, že bude komparovať vývoj fakulty od roku 2014, od kedy je dekanom, a to v perspektíve budúcich štyroch rokov a predstaví priority na roky 2027 až 2031. Kandidát uviedol, že v roku 2014  boli základnými prioritami reforma štúdia vrátane metód výučby a nových, aplikovaných predmetov, kvalitná veda pod heslom „vedecký komentár nemôže končiť tam, kde začína problém“, právna osveta laikov a zviditeľnenie fakulty a rozvíjanie spolupráce s praxou. Uviedol, že od roku 2014 prebiehala reforma štúdia vrátane metód výučby a nových aplikovaných predmetov, pričom od roku 2026 sa uskutočňovalo ďalšie skvalitňovanie vzdelávania najmä v oblasti aplikovaných predmetov s ešte väčším príklonom k požiadavkám právnej praxe (najmä podľa § 15a zákona č. 548/2003 Z. z. o Justičnej akadémii - spolupráca Justičnej akadémie s právnickými fakultami verejných vysokých škôl) a hovoril o aplikovaných predmetoch v kontexte využívania AI a o potrebe ich permanentného upravovania (zo semestra na semester) podľa dynamického vývoja a potrieb. Uviedol, že zavedenie nekomentovaných právnych predpisov na ústnej skúške sa ukázalo ako nadčasové pravidlo. 
Kandidát uviedol, že v roku 2014 došlo k zrušeniu rusko-jazyčného študijného programu (kvôli slabej jazykovej pripravenosti vyučujúcich) a došlo k vzniku študijného programu v angličtine, pričom od roku 2026 sa rozvíjajú spoločné študijné programy v anglickom jazyku najmä v spolupráci so zahraničnými vysokými školami. Predstavil - magisterský študijný program „právo“ v anglickom jazyku, - bakalársky študijný program „manažment a právo“ v anglickom jazyku – v spolupráci s Fakultou managementu UK, - bakalársky študijný program „právo a medzinárodné právo“ v spolupráci s Právnickou fakultou Užhorodskej Univerzity – od 2026. Ako plán uviedol od roku 2027 - bakalársky študijný program „právo“ v spolupráci so South – Central Minzu University, Wuhan (Čína) a zároveň plán do roku 2030 pripraviť a uskutočniť ďalšie dva až tri magisterské alt. bakalárske študijné programy v anglickom jazyku v spolupráci so zahraničnou vysokou školou.
V oblasti vedy uviedol, že od roku 2014 sa prísne kládol dôraz na kvalitnú vedu, pričom v roku 2026 je evidentné posilnenie internacionalizácie vedeckého bádania na fakulte. Uviedol ročný prehľad v dvoch porovnávaných obdobiach 2008-2014 a 2015-2025 pre vedecké publikácie, vedecké monografie a databázované články (2008 – 2014: 327,71 / 14 / 0,57; 2015 – 2025: 681,27 / 27,82 / 26,27). Uviedol, že za osobitný úspech považuje vznik a rozvoj fakultného časopisu (registrovaného) Bratislava Law Review, kde poďakoval predovšetkým prof. Blažovi a dr. Meteňkanyčovi za ich prácu. Pre oblasť grantov uviedol prehľad, ktorý tiež svedčí o progrese. V roku 2014 to bolo 31 grantov so sumou: 1 648 843 eur, v roku 2026 to bolo 73 grantov so sumou: 4 808 510 eur. Upozornil aj na hodnotenie fakulty v schéme VER 2019 (kde sa fakulta umiestnila na 3. mieste) a v roku 2026, kde sa už fakulta umiestnila na 1. mieste.
Kandidát predstavil aj pohľad na doktorandské študijné programy a odbory habilitačného a inauguračného konania (HaIK). Uviedol, že do roku 2015 boli na fakulte plne akreditované cez komplexnú akreditáciu štyri odbory (Teória a dejiny štátu a práva, Správne právo, Obchodné a finančné právo, Občianske právo). Uviedol, že po roku 2015 boli potrebné a uskutočnené úpravy pre zachovanie akreditácie v dvoch odboroch Ústavné právo a Trestné právo. Uviedol, že novoakreditovaných bolo ďalších šesť odborov - Medzinárodné právo, Pracovné právo, Rímske právo, Kánonické právo, Právo Európskej únie, Právo informačných technológii (posledné dva uvedené sú zatiaľ iba pre doktorandské študijné programy a plánuje v novembri 2026 pre tieto dva podať žiadosť o HaIK). Taktiež uviedol, že na fakulte zásadným spôsobom vzrástol počet profesorov a docentov.
Kandidát uviedol, že od roku 2014 bola pre fakultu dôležitá právna osveta laikov a zviditeľnenie fakulty, pričom v roku 2026 už ide o systematické pôsobenie fakulty v mediálnom prostredí. Uviedol, že v štádiu prípravy je „podkastové“ štúdio fakulty, kde sa pripravuje aj zástoj študentov, pričom základným cieľom nie je šokovať, ale prinášať kvalitné informácie najmä z oblasti práva. Uviedol aj progres v rozvíjaní spolupráce s praxou a doplnil, že do roku 2014 bolo uzavretých 9 memoránd o spolupráci a k dnešnému dňu je to 87 memoránd o spolupráci. K tejto spolupráci uviedol aj prehľad poskytovaných právnych analýz fakulty pre potreby praxe (s vykomunikovaným stanoviskom Slovenskej advokátskej komory, nie je to poskytovanie právnych služieb). V rokoch 2011 – 2014 sa nevykonala žiadna právna analýza pre potreby praxe, v rokoch 2015 – 2018 šlo o cca 3 až 4 ročne, v rokoch 2019 – 2026 to bolo 75. Ďalej uviedol, že za výzvu pre budúcnosť považuje - zastaviť legislatívnu smršť.
Kandidát uviedol, že v roku 2026 sa uskutočnila materiálna, finančná a personálna stabilizácia fakulty, čo považuje aj za permanentnú úlohu ďalšieho obdobia a uviedol, že za dôležité považuje vytvorenie možností, aby každoročne najlepší absolventi doktorandských študijných programov mohli pokračovať ako vysokoškolskí učitelia na fakulte.
K materiálnemu rozvoju fakulty uviedol, že za úspech považuje rozvíjanie rekonštrukcie novej budovy fakulty na Vajanského nábreží v Bratislave, kde sa má vytvoriť ďalší vhodný priestor pre učiteľov, pre študentov (vrátane vytvorenia rozsiahlej „fanzóny“ v priestoroch fakulty pre študentov) a osobitné priestory pre ALUMNI Klub PraF UK.

12. Predsedajúci poďakoval kandidátovi za prejav a o 9,47 hod. otvoril diskusiu pre odpovede na otázky členov volebného zhromaždenia a prítomných členov akademickej obce a iných zamestnancov fakulty. Vystúpil prof. Vrabko, ktorý uviedol, že podal návrh na kandidáta, prof. Burdu, z nasledovných dôvodov: vidí zásluhy dekana z pohľadu fakulty ako súčasti univerzity na jej priaznivý rozvoj vo vzťahu starostlivosti o študentov i zamestnancov ako aj v zastupovaní fakulty navonok, oceňuje jeho zásluhu pre zmenu koeficientu KEN pre odbor právo v prospech odboru právo, ktorý sa dlhodobo nedarilo zmeniť z čísla 1,0 (čo pamätá ešte z čias svojej pozície dekana), oceňuje jeho zásluhu na získaní ďalších priestorov pre fakultu (na Vajanského nábreží), oceňuje zmeny v študijných programoch bakalárskych a magisterských študijných programov a vidí potenciál v ostatných zmenách doktorandských študijných programov. Vystúpil prof. Masarik (prorektor UK), ktorý uviedol z pozície vedenia UK, že vysoko pozitívne hodnotí vystupovanie prof. Burdu na úrovni diskusií v prospech rozvoja a spolupráce na Univerzite Komenského v Bratislave, ocenil jeho zásluhu v spolupráci v komisii pre financovanie, kde sa mu podarilo vyrokovať výsledok pre spokojnosť všetkých fakúlt, vrátane spoločenskovedných, ocenil jeho zásadný postoj v jednotlivých otázkach a oceňuje živú akademickú debatu, ktorú vytvára, vrátane komunikácie s odporcami. Vystúpil doc. Neogrády (PriF UK), ktorý ocenil vysokú angažovanosť prof. Burdu ako dekana v čase úsilia o akademickú samosprávu pri legislatívnych zmenách, ocenil vysoké zlepšenie vzťahov medzi fakultami na univerzite, čo považuje aj za zásluhu prof. Burdu. Vystúpil doc. Daňko, ktorý sa opýtal, či sa plánuje v rámci rekonštrukcií rekonštruovať aj nová budova a či sa plánuje aj klimatizácia. Kandidát poďakoval rektorátu a kvestorke za spoluprácu vo finančných otázkach a uviedol, že v niektorých záležitostiach si vie fakulta zabezpečiť prostriedky sama a niekde potrebuje pomoc z rektorátu. Uviedol, že bol zrekonšturovaný Amfiteáter a telocvičňa, plánujú sa dokončiť určité úpravy (v Amfiteátri, aj v sprchách v telocvični) a stále sa plánujú vylepšovať priestory. Uviedol, že v priestoroch na Vajanského (na rohu, bývalá reštaurácia) plánuje vybudovať kvalitnú jedáleň, ktorá bude slúžiť aj ako spoločenský priestor pre ALUMNI. Vystúpila prof. Plašienková, ktorá sa opýtala kandidáta na budúce zmeny v pozícii prodekanov a najbližšieho tímu dekana. Kandidát uviedol, že neplánuje znižovať počet prodekanov a že stále je potrebná väčšia špecializácia, napr. uvažuje o špecializácii pre PR a pre konferencie. Vystúpil doc. Lukáčka, ktorý uviedol, že svoj návrh na kandidáta na dekana podal z viacerých dôvodov, zvýraznil, že sa aj jeho zásluhou zlepšili vzťahy naprieč právnickými fakultami a panuje tu prajná a spolupracujúca atmosféra. Ocenil, že kandidát vždy tlačil na zvyšovanie kvalifikačného rastu a vyberal vždy tú náročnejšiu cestu a že v oblasti akreditácie vyvíjal tlak na zachovanie odborov (pred ich spájaním). Opýtal sa na nový názov budovy na Vajanského nábreží (dosiaľ je zaužívané SB a NB) a na budúcnosť záverečných prác v kontexte AI. Kandidát uviedol, že by bolo možné pomenovať budovu po tom, kto ju bude financovať, čo by však mohlo byť rozdeľujúce, preto navrhuje v budúcnosti zvoliť anketu (prof. Masarik navrhol názov Supernova). Uviedol, že sa plánuje zrušiť bakalárska práca, pričom 80 % členov kolégia hlasovali za zrušenie. K používaniu AI uviedol, že je dôležité naučiť študentov pracovať s AI tak, aby to bola pomôcka pre právnika ako kalkulačka, kde za každý výsledok zodpovedá sám právnik. Uviedol, že AI otvára aj budúcnosť vedeckých článkov a ich hodnotu. Vystúpila prof. Plašienková a opýtala sa kandidáta na budúcnosť počtu študentov. Kandidát uviedol, že sa osvedčili korekcie znovu zavedenej prijímacej skúšky na fakultu a že to považuje za model, od ktorého by sa v budúcnosti nemalo upustiť. Vystúpila doc. Mlkvá Illýová, ktorá sa opýtala, či sa plánuje zaviesť program LL.M. Kandidát uviedol, že programy LL.M. a MBA sú relatívne žiadané, no zároveň uviedol, že v našich legislatívnych podmienkach to nie je vysokoškolský plnohodnotný titul, zároveň však plánuje od roku 2027 zaviesť aspoň dva postgraduálne programy. Vystúpil dr. Žigo, ktorý uviedol, že na fakulte prebieha odstraňovanie administratívnych bariér, že sa zaviedol centrálny sekretariát a či sa plánuje zmena aj oblasti verejného obstarávania, keďže tieto procesy štandardne trvajú dlho. Kandidát uviedol, že aj na týchto oblastiach sa pracuje, sú tu však pomerne jednoznačné limity stanovené legislatívou. Tiež uviedol, že sa momentálne zavádza reforma doktorandského štúdia, ktoré má priniesť vyššiu kvalitu do výučbovej časti i komplexne.

13. Do diskusie sa aj napriek výzve predsedajúceho nik neprihlásil. Predsedajúci o 10,17 hod. ukončil diskusiu, oznámil ukončenie prvej časti verejného volebného zhromaždenia a vyhlásil neverejnú časť volebného zhromaždenia, s tým, že pokračovanie verejnej časti bude približne o 30 minút, kde sa oznámia výsledky voľby dekana. Predsedajúci volebného zhromaždenia vyzval na odobratie sa členov volebného zhromaždenia do osobitnej miestnosti – IURIDICUM (324SB), 3. poschodie, stará budova PraF UK, kde sa vykoná tajná voľba dekana.


14. Predsedajúci o 11,18 otvoril druhú časť (pokračovanie) verejnej časti zasadnutia volebného zhromaždenia v AUDITORIUM MAXIMUM (Amfiteáter) a vyzval predsedu Volebnej komisie pre voľbu dekana PraF UK na vyhlásenie výsledkov voľby.

15. Predseda Volebnej komisie pre voľbu dekana PraF UK, doc. Stanek, oznámil výsledky voľby dekana s konečnou platnosťou – a prečítal nasledujúcu zápisnicu:

„ZÁPISNICA
o priebehu a výsledkoch voľby dekana


Zápisnica je vyhotovená v zmysle čl. 11  Zásad voľby dekana Univerzity Komenského v Bratislave, Právnickej fakulty – vnútorný predpis č. 5/2025 (ďalej len „Zásady voľby“) volebnou komisiou pre voľbu dekana (ďalej len „volebná komisia“) dňa 19.10.2026 po prvom kole volieb.

Členovia volebnej komisie: 
- doc. PhDr. Dušan Stanek, CSc. – predseda a člen za zamestnaneckú časť AS PraF UK,
- Mgr. Petronela Luprichová Cvengrošová, PhD. - členka za zamestnaneckú časť AS PraF UK
- Mgr. Anna Kučerová - členka za študentskú časť AS PraF UK

Deň a miesto voľby kandidáta na dekana: 
19.10.2026, budova Univerzity Komenského v Bratislave, Právnická fakulta, Šafárikovo nám. 6, Bratislava. Zasadnutie Volebného zhromaždenia, na ktorom sa konala voľba dekana, sa uskutočnilo v miestnosti Auditórium Maximum - Amfiteáter (verejná časť zasadnutia) so začiatkom o 9:00 hod. Osobitnou volebnou miestnosťou bola miestnosť č. 324 SB Iuridicum (neverejná časť zasadnutia).

Kandidát  na dekana Univerzity Komenského v Bratislave, Právnickej fakulty (ďalej len „dekan PraF UK“): 

1. prof. JUDr. Eduard Burda, PhD.

Návrhy na kandidátov na dekana:

Celkovo boli podané 4 návrhy a volebná komisia na svojom zasadnutí dňa 23. septembra 2026 overila splnenie podmienok nasledovných podaných návrhov na kandidáta na dekana PraF UK.

1. Návrh člena akademickej obce Univerzity Komenského v Bratislave, Právnickej fakulty,  prof. JUDr. Lucie Kurilovskej, PhD., doručený dňa 03.09.2026, ktorým bol navrhnutý za kandidáta prof. JUDr. Eduard Burda, PhD. K návrhu bol pripojený súhlas navrhovaného kandidáta, jeho životopis a projekt činnosti a rozvoja.

Volebná komisia konštatuje, že predložený návrh spĺňa podmienky podľa článku 3 ods.1 až 3 Zásad voľby.

2. Návrh člena akademickej obce Univerzity Komenského v Bratislave, Právnickej fakulty,  prof. JUDr. Tomáša Strémyho, PhD., doručený dňa 04.09.2026, ktorým bol navrhnutý za kandidáta prof. JUDr. Eduard Burda, PhD. K návrhu bol pripojený súhlas navrhovaného kandidáta, jeho životopis a projekt činnosti a rozvoja.

Volebná komisia konštatuje, že predložený návrh spĺňa podmienky podľa článku 3 ods.1 až 3 Zásad voľby.

3. Návrh člena akademickej obce Univerzity Komenského v Bratislave, Právnickej fakulty,  doc. JUDr. Petra Lukáčku, PhD., doručený dňa 09.09.2026, ktorým bol navrhnutý za kandidáta prof. JUDr. Eduard Burda, PhD. K návrhu bol pripojený súhlas navrhovaného kandidáta, jeho životopis a projekt činnosti a rozvoja.

Volebná komisia konštatuje, že predložený návrh spĺňa podmienky podľa článku 3 ods.1 až 3 Zásad voľby.

4. Návrh člena akademickej obce Univerzity Komenského v Bratislave, Právnickej fakulty,  prof. JUDr. Mariána Vrabka, CSc., doručený dňa 09.09.2026, ktorým bol navrhnutý za kandidáta prof. JUDr. Eduard Burda, PhD. K návrhu bol pripojený súhlas navrhovaného kandidáta, jeho životopis a projekt činnosti a rozvoja.

Volebná komisia konštatuje, že predložený návrh spĺňa podmienky podľa článku 3 ods.1 až 3 Zásad voľby.


Postup volebnej komisie podľa čl. 4 ods. 3 Zásad voľby: 
Tajomníčka akademického senátu postúpila dňa 23. 9. 2026 predsedovi volebnej komisie vyššie uvedené návrhy na kandidátov na dekana. Volebná komisia sa následne zaoberala skutočnosťou, či doručené návrhy spĺňajú podmienky uvedené v čl. 3 ods. 1 až 3 Zásad voľby. Volebná komisia konštatovala na svojom zasadnutí konanom dňa 23. 9. 2026, že návrhy na kandidáta na dekana PraF UK boli podané na kandidáta prof. JUDr. Eduarda Burdu, PhD. Návrhy boli podané v lehote stanovenej Predsedníctvom akademického senátu a Akademickým senátom Univerzity Komenského v Bratislave, Právnickej fakulty (t .j . 23. 9. 2026 do 12:00 hod.). Na základe uvedených skutočností sa volebná komisia jednomyseľne uzniesla, že prof. JUDr. Eduard Burda, PhD. má byť v zmysle čl. 4 ods. 3 Poriadku voľby zaradený ako kandidát na voľbu kandidáta na dekana PraF UK.

Zoznam všetkých členov volebného zhromaždenia:

Prítomní

Č l e n o v i a - za zamestnaneckú časť AS PraF UK

prof. doc. PaedDr. JCDr. Róbert Brtko, CSc.
PaeDr. Jarmila Brtková, PhD.
prof. JUDr. Ľubomír Čunderlík, PhD.
doc. Mgr. Martin Daňko, PhD.
doc. JUDr. Branislav Fábry, PhD.
prof. JUDr. Mgr. Martina Gajdošová, PhD.
doc. JUDr. Milan Hodás, PhD.
Mgr. Andrej Kolárik, PhD.
Dr. h. c. prof. JUDr. Lucia Kurilovská, PhD.
doc. JUDr. Peter Lukáčka, PhD.
Mgr. Petronela Luprichová Cvengrošová, PhD.
doc. JUDr. Zuzana Mlkvá Illýová, PhD.
prof. JUDr. Matúš Nemec, PhD.
doc. JUDr. Mária Nováková, PhD.
prof. Mgr. et Mgr. Ondrej Podolec, PhD.
doc. PhDr. Dušan Stanek, CSc.
JUDr. Ing. Matej Šebesta, PhD.
prof. doc. JUDr. Mgr. Vojtech Vladár, PhD. 
prof. JUDr. Marián Vrabko, CSc.
 
Č l e n o v i a - za študentskú časť AS PraF UK
Filip Demáček
Bc. Viliam Valerian Vendelín Dohňanský
David Kostka
Mgr. Anna Kučerová
Matej Marček
Michal Petranik
Mgr. Daniel Richter
Pavol Tomica

Č l e n o v i a – menovaný rektorom Univerzity Komenského v Bratislave

doc. JUDr. Jana Duračinská, PhD.
JUDr. Miroslav Hlivák, PhD., LLM
JUDr. Pavol Hrušovský
Ing. Ingrid Kútna Želonková, PhD.
prof. RNDr. Jozef Masarik, DrSc.
doc. Mgr. Pavol Neogrády, DrSc.
prof. PhDr. Zlatica Plašienková, CSc.
Ing. Robert Spišák, PhD.
JUDr. Mikuláš Trstenský, CSc.
doc. RNDr. Eva Viglašová, PhD.

Neprítomní

doc. JUDr. Katarína Burdová, PhD.
Bc. Daniel Valko
Sebestyén Marosz

Počet členov Volebného zhromaždenia:  
=40= 

Na zvolenie kandidáta na dekana je potrebné získať v prvom kole 21 hlasov. 

Počet členov Volebného zhromaždenia prítomných na zasadnutí s programom voľby dekana:
 = 37 = 

Výsledky úkonov volebnej komisie pred začatím volieb: Predseda AS PraFUK doc. JUDr. Peter Lukáčka, PhD. vyhlásil so súhlasom predsedu volebnej komisie voľbu kandidáta na dekana za začatú a vyzval osoby, ktoré nie sú členmi volebného zhromaždenia, aby opustili osobitnú volebnú miestnosť a jej okolie. Predseda volebnej komisie objasnil spôsob úpravy hlasovacieho lístka, platnosť a neplatnosť hlasovacieho lístka. 

Počet vydaných hlasovacích lístkov: = 37 = 

Počet odovzdaných hlasovacích lístkov: = 37 = 

Počet platných hlasovacích lístkov: = 36  = 
Počet neplatných hlasovacích lístkov: = 1 = 

Počet hlasov „áno“ pre kandidáta: 
- prof. JUDr. Eduard Burda, PhD.: = 36  = 

Za kandidáta na dekana bol zvolený:
- prof. JUDr. Eduard Burda, PhD.
Kandidát získal nadpolovičnú väčšinu hlasov všetkých členov Volebného zhromaždenia, a preto bol zvolený za kandidáta na dekana podľa čl. 8 ods. 3 Zásad voľby v prvom kole. Volebná komisia konštatuje, že voľba kandidáta na dekana prebehla v súlade s vnútornými predpismi Univerzity Komenského v Bratislave, Právnickej fakulty, rovnako vnútornými predpismi Univerzity Komenského v Bratislave a všeobecne záväznými právnymi predpismi Slovenskej republiky. 
Zápisnica bola spísaná dňa 19. 10. 2026 o 10:55 hod. v Bratislave v sídle Univerzity Komenského v Bratislave, Právnickej fakulty. Žiadny z členov volebnej komisie nevzniesol proti obsahu tejto zápisnice žiadne námietky.

Volebná komisia pre voľbu dekana doručí jedno vyhotovenie Zápisnice o priebehu a výsledkoch voľby dekana Predsedovi Akademického senátu Univerzity Komenského v Bratislave, Právnickej fakulty a jedno vyhotovenie spolu s návrhom na vymenovanie prof. JUDr. Eduarda Burdu, PhD. do funkcie dekana Univerzity Komenského v Bratislave, Právnickej fakulty na funkčné obdobie od 1.2.2027 do 31.1.2031 rektorovi Univerzity Komenského v Bratislave. 

V Bratislave, 19. októbra 2026	
doc. PhDr. Dušan Stanek, CSc., predseda volebnej komisie
Mgr. Petronela Luprichová Cvengrošová, PhD., členka volebnej komisie za zamestnaneckú časť AS PraF UK
Mgr. Anna Kučerová, členka volebnej komisie za študentskú časť AS PraF UK“
Predseda Volebnej komisie pre voľby dekana PraF UK zablahoželal prof. Burdovi a predsedajúci vyzval prof. Burdu na jeho posledné slovo. Prof. Burda poďakoval všetkým, aj volebnému zhromaždeniu a vyslovil nádej, že nesklame.

16. Predsedajúci oznámil nasledovné skutočnosti – zápisnica o priebehu a výsledku voľby dekana bude zverejnená na webovom sídle fakulty, bude zaslaná Akademickému senátu UK a rektorovi UK a informovaní o jej zverejnení budú členovia akademickej obce PraF UK, zároveň volebná komisia predloží rektorovi UK návrh vymenovať zvoleného kandidáta za dekana.
17. Na záver predsedajúci poďakoval všetkým, zablahoželal zvolenému kandidátovi a ukončil zasadnutie volebného zhromaždenia o 11,25 hod.


 
............................................................... 
doc. JUDr. Peter Lukáčka, PhD. 
predseda AS PraF UK a predsedajúci volebného zhromaždenia
 
Zapísala:						................................................................ 
							prof. JUDr. Mgr. Martina Gajdošová, PhD. 
tajomníčka AS PraF UK 


Overili:  
prof. et. doc. JCDr. PaedDr. Róbert Brtko, CSc.   	.................................................... 
doc. Mgr. Martin Daňko, PhD.  			.................................................... 
Bc. Michal Petranik					....................................................

